Vegna veðurs hefur verið tekin ákvörðun um að aflýsa brennu , svonefndri Víðigrundarbrennu , sem vera átti í kvöld á Akranesi . Gera má ráð fyrir sterkum vindi og afar óhagstæðri vindátt þannig að ekki þótti þorandi að kveikja í . Það verður því engin brenna á Akranesi þessi áramótin . Það voru lögregla , slökkvilið og brennustjóri sem tóku ákvörðun um að aflýsa brennunni nú upp úr hádeginu . Fyrr í dag sögðum við frá því að brennu í Stykkishólmi hafi verið aflýst . Ekki hafa borist fregnir af frestun áramótabrenna víðar á Vesturlandi .